Това на свой ред води до повишено внимание към увеличаването на продуктивността на офис работниците чрез подобряване на офис средата, технологиите и оборудването, в това число и столовете им, за осигуряване на максимален комфорт, а оттам и условия за максимално продуктивна офис дейност. Необходимостта служителите да остават седнали, но същевременно да достигат до по-широк периметър от работната си среда, довежда до изобретяването на въртящите се столове и столовете с колелца. Първият стол с такива характеристики бил създаден от американския изобретател Томас Уорън през 1849 година и представен на Голямото изложение в Лондон през 1851 година.